ขับรถผ่านเห็นป้ายหน้าร้านก็เลยรู้ว่า เป็นร้านอาหารญี่ปุ่นสไตล์เทปันยากิ ครั้งแรกที่ไปกินเราสั่งเป็นแบบจานเดี่ยว ( a la cart ) ซึ่งทางร้านนี้บริการอาหารแบบบุฟเฟต์ด้วยตั้งแต่ 11 โมงเช้าถึง 4 โมงเย็น (ร้านเปิด 11 โมงถึง 4 ทุ่ม) หลังจากกินเป็นจานเดี่ยวๆไม่หนำใจ จึงไปกินแบบบุฟเฟต์อีกในครั้งที่ 2 ... คิดต่อหัวราคา 399 (ไม่รวม vat ) ให้เวลาทาน 1 ชั่วโมง 30 นาที เครื่องดื่มเพิ่มอีก 50 บาท ( แต่ถ้าไม่สั่งเครื่องดื่มก็มีชาเขียว refills รวมอยู่ในราคา 399 แล้ว และเมนูหน้าแรกถ้าจะสั่งจะคิดเงินเพิ่มอีก 100 บาท--- เป็นเมนูพิเศษ) รสชาติและวัตถุดิบ อยู่ในเกณฑ์ดี อาหารอาจจะออกช้าบ้างถ้ามีลูกค้าหลายโต๊ะ ( ตอนเราไปอาหารออกช้าเกินครึ่งชั่วโมง-- ทางร้านก็ต่อเวลาให้ ) พนักงานเสิร์ฟบริการดี เมนูมีให้เลือกหลากหลาย แนะนำให้มาลองกันได้